pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม อัญเชิญผ้าพระกฐินพระราชทานทอดถวาย ณ วัดโบสถ์ อ.อินทร์บุรี จ.สิงหบุรี เพื่อสืบทอดพระพุทธศาสนา
วันเสาร์ที่ 25 พฤศจิกายน 2566
24/11/2566
กระทรวงอุตสาหกรรม อัญเชิญผ้าพระกฐินพระราชทานทอดถวาย ณ วัดโบสถ์ อ.อินทร์บุรี จ.สิงหบุรี เพื่อสืบทอดพระพุทธศาสนา
กระทรวงอุตสาหกรรม อัญเชิญผ้าพระกฐินพระราชทานทอดถวาย ณ วัดโบสถ์ อ.อินทร์บุรี จ.สิงหบุรี เพื่อสืบทอดพระพุทธศาสนา
วันนี้ (24 พฤศจิกายน 2566) เวลา 10.29 น. นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในพิธีถวายผ้าพระกฐินพระราชทานของกระทรวงอุตสาหกรรม ประจําปีพุทธศักราช 2566 ณ วัดโบสถ์ อําเภออินทร์บุรี จังหวัดสิงหบุรี โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายเอกภัทร วังสุวรรณ รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม คณะผู้บริหารระดับสูง ข้าราชการ พนักงาน และเจ้าหน้าที่ของกระทรวงอุตสาหกรรม ตลอดจนประชาชนผู้มีจิตศรัทรา ร่วมบริจาคจตุปัจจัยทําบุญ และร่วมเป็นเจ้าภาพพิธีถวายผ้าพระกฐินพระราชทาน โดยมียอดกฐินเพื่อถวายพระภิกษุ สามเณร และถวายจตุปัจจัยบํารุงพระอารามหลวง จํานวน 7,549,900 บาท
พร้อมกันนี้ กระทรวงอุตสาหกรรม ได้มอบเงินสนับสนุนการศึกษาพระภิกษุสามเณรและองค์กรสาธารณประโยชน์เพื่อพระพุทธศาสนา จํานวน 3 ทุน ได้แก่ โรงเรียนวัดโบสถ์ โรงเรียนอินทร์บุรี และโรงเรียนพระปริยัติธรรมวัดโบสถ์อินทร์บุรี
การทอดกฐินเป็นประเพณีที่พุทธศาสนิกชน ได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จําพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคี ทั้งทางกาย วาจา และจิตใจในการสร้างบุญกุศลสร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่เจริญวัฒนาสถาพรสืบไป
รัฐบาลไทย-ข่าวทำเนียบรัฐบาล-โฆษกรัฐบาลเผยฯ การลงพื้นที่รับฟังความคิดเห็นของประชาชนเกี่ยวกับแนวทางในการทำประชามติเพื่อแก้ไขรัฐธรรมนูญแห่งราชอาณาจักรไทย พุทธศักราช 2560 คืบหน้าไปกว่าครึ่งแล้ว
วันเสาร์ที่ 25 พฤศจิกายน 2566
25/11/2566
โฆษกรัฐบาลเผยฯ การลงพื้นที่รับฟังความคิดเห็นของประชาชนเกี่ยวกับแนวทางในการทําประชามติเพื่อแก้ไขรัฐธรรมนูญแห่งราชอาณาจักรไทย พุทธศักราช 2560 คืบหน้าไปกว่าครึ่งแล้ว
โฆษกรัฐบาลเผยฯ การลงพื้นที่รับฟังความคิดเห็นของประชาชนเกี่ยวกับแนวทางในการทําประชามติเพื่อแก้ไขรัฐธรรมนูญแห่งราชอาณาจักรไทย พุทธศักราช 2560 คืบหน้าไปกว่าครึ่งแล้ว พบว่า ประชาชนมีความตื่นตัวและสนใจเรื่องการแก้ไขรัฐธรรมนูญ
วันที่ 25 พฤศจิกายน 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลลงพื้นที่รับฟังความคิดเห็นของประชาชนเกี่ยวกับแนวทางในการทําประชามติเพื่อแก้ไข รัฐธรรมนูญแห่งราชอาณาจักรไทย พุทธศักราช 2560 ใน 4 ภาคของไทย โดยการรับฟังความคิดเห็นประชาชนคืบหน้าไปกว่าครึ่งทางแล้ว เหลืออีก 2 ขั้นตอน คือการรับฟังความคิดเห็นกลุ่มชาติพันธุ์ในภาคเหนือ และกลุ่มชาวมุสลิมในภาคใต้
โดยเมื่อวันที่ 20 พฤศจิกายน 2566 คณะทํางานฯ ได้เลือกให้ประชาชนในพื้นที่อําเภอวานรนิวาส จังหวัดสกลนคร เป็นตัวแทนกลุ่มสังคมชนบท และสังคมเกษตรกร ในการแสดงความคิดเห็น สําหรับภาคตะวันออกเฉียงเหนือ
ในขณะที่ภาคกลาง คณะทํางานฯ ได้ลงพื้นที่จังหวัดสมุทรปราการ เมื่อวันที่ 23 พฤศจิกายน 2566 โดยเป็นตัวแทนกลุ่มผู้ใช้แรงงานในภาคอุตสาหกรรม และสังคมเมือง ในการแสดงความคิดเห็น
ส่วนภาคเหนือ จะได้จัดให้มีการรับฟังความคิดเห็นของประชาชน ในวันที่ 28 พฤศจิกายน 2566 ณ มหาวิทยาลัยพายัพ จังหวัดเชียงใหม่ โดยประชาชนในพื้นที่จังหวัดเชียงใหม่ เป็นตัวแทนกลุ่มประชาชนในพื้นที่ท่องเที่ยว ประชากรกลุ่มชาติพันธุ์ ในการแสดงความคิดเห็น
และภาคใต้ คณะทํางานฯ ได้เลือกให้ประชาชนในพื้นที่จังหวัดสงขลา เป็นตัวแทนกลุ่มประชาชนในพื้นที่ชายแดน กลุ่มชาวมุสลิม ในการแสดงความคิดเห็น โดยจะจัดให้มีการรับฟังความคิดเห็นของประชาชน ณ มหาวิทยาลัยทักษิณ จังหวัดสงขลา ในวันที่ 7 ธันวาคม 2566 นี้
ในการประชุมวานนี้​ (24 พฤศจิกายน 2566)
ของคณะกรรมการเพื่อพิจารณาศึกษาแนวทางในการทําประชามติเพื่อแก้ไขปัญหาความเห็นที่แตกต่างในเรื่องรัฐธรรมนูญแห่งราชอาณาจักรไทย พุทธศักราช ๒๕๖๐ นายนิกร จํานง ประธานอนุกรรมการฯ เผยว่าการลงพื้นที่มาแล้ว 2 ครั้งในภาคตะวันออกเฉียงเหนือ และภาคกลาง ทําให้พบว่า ประชาชนมีความตื่นตัวและสนใจเรื่องการแก้ไขรัฐธรรมนูญ ในประเด็นเกี่ยวกับสิทธิและเสรีภาพของตนเองเป็นอย่างมาก ประชาชนเกือบทั้งหมดเห็นสมควรให้จัดตั้งสภาร่างรัฐธรรมนูญ (สสร.) ที่มาจากการเลือกตั้งของประชาชน และเกือบทั้งหมดมีความตั้งใจที่จะไปใช้สิทธิออกเสียงประชามติ
“รัฐบาลตั้งใจรับฟังเสียงของประชาชนทุกคน อยากให้หาจุดร่วมและเป็นที่ยอมรับให้มากที่สุด จึงได้ลงพื้นที่และเปิดรับฟังความคิดเห็นให้ทั่วถึง เพื่อให้ได้มาซึ่งรัฐธรรมนูญที่มีความเป็นประชาธิปไตยมากที่สุด เชื่อว่าทุกคนมีความเห็นที่เหมือนและแตกต่าง และยืนยันว่ารัฐบาลมีเจตจํานงที่จะแก้ไขรัฐธรรมนูญให้เกิดความเป็นประชาธิปไตย เกิดเป็นรัฐธรรมนูญที่ทุกคนสามารถยอมรับได้” นายชัยกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ให้ความสำคัญสินค้าเกษตรประเภทอาหารของไทย เพิ่มตลาดส่งออก ดูแลสินค้า ปกป้องกลไกราคาในประเทศ คงมาตรฐานการส่งออกสินค้าไทย
วันเสาร์ที่ 25 พฤศจิกายน 2566
25/11/2566
โฆษกรัฐบาลเผยนายกฯ ให้ความสําคัญสินค้าเกษตรประเภทอาหารของไทย เพิ่มตลาดส่งออก ดูแลสินค้า ปกป้องกลไกราคาในประเทศ คงมาตรฐานการส่งออกสินค้าไทย
โฆษกรัฐบาลเผยนายกฯ ให้ความสําคัญสินค้าเกษตรประเภทอาหารของไทย เพิ่มตลาดส่งออก ดูแลสินค้า ปกป้องกลไกราคาในประเทศ คงมาตรฐานการส่งออกสินค้าไทย เชื่อมั่นตัวเลขการส่งออกสินค้าประเภทอาหารไทยจะเพิ่มขึ้นอีกอย่างต่อเนื่อง
วันที่ 25 พฤศจิกายน 2566 นายชัย วัชรงค์ โฆษกประจําสํานักนายกรัฐมนตรีเปิดเผยว่า จากข้อมูลของสภาอุตสาหกรรมแห่งประเทศไทย (ส.อ.ท.) สภาหอการค้าแห่งประเทศไทย และสถาบันอาหาร ตัวเลขการส่งออกอาหารไทยในช่วง 9 เดือนแรกของปี 2566 พบว่ามีมูลค่าถึง 1.16 ล้านล้านบาท คาดการณ์ว่าทั้งปี 2566 จะส่งออกได้ 1.55 ล้านล้านบาท ซึ่งจะมากกว่าปี 2565 ร้อยละ 5.5 ทั้งนี้ โฆษกรัฐบาลเชื่อว่าจากการดําเนินนโยบายของรัฐบาลอย่างเป็นระบบ ตัวเลขการส่งออกสินค้าประเภทอาหารของไทยจะเพิ่มขึ้นอย่างต่อเนื่อง
โฆษกประจําสํานักนายกรัฐมนตรีระบุว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการดํารงชีวิต ความสะดวกสบาย ผลประกอบการของประชาชนทุกสาขาอาชีพ โดยในปี 2566 ไทยได้รับการจัดให้เป็นประเทศผู้ส่งออกอาหารอันดับที่ 12 ของโลก ปรับตัวดีขึ้น 3 อันดับ จากเมื่อปี 2565 ไทยอยู่อันดับที่ 15 ของโลก
ทั้งนี้ ความท้าทายหนึ่งของโลกที่เป็นที่สนใจคือ Food Security ความปลอดภัยด้านอาหาร โดยเฉพาะประเทศที่ส่งออกอาหารคู่แข่งกับไทยเริ่มปรับนโยบายลดการส่งออกสินค้าบางชนิด เช่น ข้าว และน้ํามันพืช โดยโฆษกประจําสํานักนายกรัฐมนตรีระบุว่า นายกรัฐมนตรีมีวิสัยทัศน์ที่ชัดเจนต่อความท้าทายนี้ ต้องการใช้ความท้าทายด้านอาหารที่เกิดขึ้นในโลกเป็นจุดได้เปรียบของไทยในการส่งออกสินค้าประเภทอาหาร เพิ่มแต้มต่อทางธุรกิจให้กับประเทศ วางยุทธศาสตร์ครัวไทย ครัวโลก พร้อมกันนี้ นายกรัฐมนตรีได้เพิ่มการดูแลเกษตรกรด้วยการป้องกัน ให้ความปลอดภัย ไม่ให้มีสินค้าปศุสัตว์เถื่อนเข้ามาในประเทศ เพื่อควบคุมกลไกราคา คงมาตรฐานสินค้าเกษตรไทยในเวทีโลก และปกป้องพี่น้องเกษตรกรไทยทุกคน
“นายกรัฐมนตรีดําเนินการเพื่อเกษตรกรด้านสินค้าประเทศอาหารของไทยอย่างเป็นระบบ เพิ่มตลาดการส่งออกด้วยการเจรจากับมิตรประเทศที่มีความต้องการ เป็นตลาดศักยภาพสูง ตรวจสอบดูแลสินค้าเถื่อน สินค้าลักลอบ ไม่ได้มาตรฐานในประเทศ เพื่อปกป้องการบริโภคของประชาชน ปกป้องเกษตรกรจากการถูกเอาเปรียบ และพร้อมกันนั้น เพื่อเพิ่มมาตรฐาน ความน่าเชื่อถือให้กับสินค้าไทยเมื่อส่งออกไปยังประเทศอื่นให้เป็นไปตามมาตรฐานโลก” นายชัย กล่าว
รัฐบาลไทย-ข่าวทำเนียบรัฐบาล-ปลัดณัฐพล ร่วมเป็นเกียรติในงานมอบนโยบายของสถาบันคุณวุฒิวิชาชีพ (องค์การมหาชน)
วันศุกร์ที่ 24 พฤศจิกายน 2566
24/11/2566
ปลัดณัฐพล ร่วมเป็นเกียรติในงานมอบนโยบายของสถาบันคุณวุฒิวิชาชีพ (องค์การมหาชน)
ปลัดณัฐพล ร่วมเป็นเกียรติในงานมอบนโยบายของสถาบันคุณวุฒิวิชาชีพ (องค์การมหาชน)
วันที่ 23 พฤศจิกายน 2566 นายณัฐพล รังสิตพล ปลัดกระทรวงอุตสาหกรรม ในฐานะคณะกรรมการสถาบันคุณวุฒิวิชาชีพ (องค์การมหาชน) ร่วมเป็นเกียรติในงานมอบนโยบายและตรวจเยี่ยมสถาบันคุณวุฒิวิชาชีพ (องค์การมหาชน) หรือ สคช. โดยมีนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย เป็นประธาน โดยมีนายนคร ศิลปอาชา ประธานกรรมการสถาบันคุณวุฒิวิชาชีพ นางสาวจุลลดา มีจุล ผู้อํานวยการสถาบัน พร้อมผู้บริหารและบุคลากรของสถาบันให้การต้อนรับ และมีนายเดชา จาตุธนานันท์ ผู้ตรวจราชการกระทรวงอุตสาหกรรม ร่วมด้วย ณ โดม เซลส์ แกลอรี่ ชั้น 1 อาคารเพิร์ล แบงค็อก
ทั้งนี้นายอนุทิน กล่าวมอบนโยบายว่า สคช. เป็นหน่วยงานที่มีความสําคัญในการรับรองความรู้ ความสามารถ ให้กับคนทํางานในทุกมิติตั้งแต่ระดับรากหญ้าไปจนถึงระดับ High skill และ Future skill ซึ่งหาก สคช. สามารถดําเนินการได้ครอบคลุมทั้งในเชิงพื้นที่และตามนโยบายรัฐบาลจะช่วยส่งเสริมให้แรงใหม่เข้าสู่ตลาดแรงงานได้เร็วขึ้น อีกทั้งพัฒนาเพื่อยกระดับสมรรถนะ แรงงานเดิม
สําหรับสถาบันคุณวุฒิวิชาชีพ (องค์การมหาชน) หรือ สคช. มีหน้าที่หลักในการส่งเสริม สนับสนุน และพัฒนาระบบคุณวุฒิวิชาชีพ จัดทํามาตรฐานอาชีพโดยกลุ่มคนในอาชีพ และการให้การรับรองสมรรถนะเพื่อย้ําความเป็นมืออาชีพที่เป็นไปตามมาตรฐานกําหนด ช่วยสร้างโอกาสความก้าวหน้าในการทํางาน ทั้งในประเทศและต่างประเทศ ตามแนวทางที่เป็นสากล รวมถึงเป็นศูนย์กลางเครือข่ายข้อมูลสารสนเทศ ขับเคลื่อนการพัฒนากําลังคนของประเทศด้วยระบบคุณวุฒิวิชาชีพ พร้อมต่อการรองรับการเคลื่อนย้ายแรงงานเสรีในประชาคมเศรษฐกิจอาเซียน
รัฐบาลไทย-ข่าวทำเนียบรัฐบาล-ผู้ตรวจราชการ ก.แรงงาน ร่วมเวทีเสวนาฯ ของโรงเรียนพระดาบสจังหวัดชายแดนภาคใต้ มุ่งยกระดับมาตรฐานฝีมือแรงงาน พัฒนาหลักสูตร สอดคล้องมาตรฐานอาชีพ ตอบโจทย์พัฒนาประเทศ
วันเสาร์ที่ 25 พฤศจิกายน 2566
25/11/2566
ผู้ตรวจราชการ ก.แรงงาน ร่วมเวทีเสวนาฯ ของโรงเรียนพระดาบสจังหวัดชายแดนภาคใต้ มุ่งยกระดับมาตรฐานฝีมือแรงงาน พัฒนาหลักสูตร สอดคล้องมาตรฐานอาชีพ ตอบโจทย์พัฒนาประเทศ
ผู้ตรวจราชการ ก.แรงงาน ร่วมเวทีเสวนาฯ ของโรงเรียนพระดาบสจังหวัดชายแดนภาคใต้ มุ่งยกระดับมาตรฐานฝีมือแรงงาน พัฒนาหลักสูตร สอดคล้องมาตรฐานอาชีพ ตอบโจทย์พัฒนาประเทศ
วันที่ 25 พฤศจิกายน 2566นายนันทชัย ปัญญาสุรฤทธิ์ ผู้ตรวจราชการกระทรวงแรงงานพร้อมด้วยนายโอวาท ทองบ่อมะกรูด ผู้ตรวจราชการกรม กรมการจัดหางาน นายสุทธิพงษ์ โกศลวิริยะกิจ หัวหน้าผู้ตรวจราชการกรม กรมพัฒนาฝีมือแรงงานร่วมเป็นวิทยากรเสวนาในหัวข้อ “มาตรฐานฝีมือแรงงานแห่งชาติ และการเชื่อมโยงกับหลักสูตรที่สอดคล้องกับมาตรฐานอาชีพตามกรอบคุณวุฒิแห่งชาติ กรณีหลักสูตรวิชาชีพของโรงเรียนพระดาบส จังหวัดชายแดนภาคใต้”ในการประชุมเชิงปฏิบัติการเพื่อพัฒนาหลักสูตรที่สอดคล้องกับมาตรฐานอาชีพตามกรอบคุณวุฒิแห่งชาติ ของโรงเรียนพระดาบสจังหวัดชายแดนภาคใต้ โดยมีนายพีระศักดิ์ รัตนะ ผู้อํานวยการโรงเรียนพระดาบสจังหวัดชายแดนภาคใต้กล่าวต้อนรับดร.อรรถพล สังขวาสี ปลัดกระทรวงศึกษาธิการ รักษาราชการแทยเลขาธิการสภาการศึกษากล่าวชี้แจงวัตถุประสงค์และเปิดการประชุม ในส่วนของกระทรวงแรงงานมีนายนัจมุดดีน อูมา ประธานคณะทํางานรัฐมนตรีว่าการกระทรวงแรงงาน เป็นวิทยากรบรรยายพิเศษในหัวข้อ “แนวนโยบายของกระทรวงแรงงานในการขับเคลื่อนการพัฒนาจังหวัดชายแดนภาคใต้และภูมิภาคอื่นๆ ของประเทศไทย” ด้วย ในการนี้ นายอาคม คุ้มหมู่ แรงงานจังหวัดยะลา พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดยะลา คุณครู บุคลากรและศิษย์พระดาบส ร่วมให้การต้อนรับ ณ ห้องประชุม ชั้น 3 อาคารเฉลิมพระเกียรติ 60 พรรษา โรงเรียนพระดาบสจังหวัดชายแดนภาคใต้ ตําบลสะเตง อําเภอเมืองยะลา จังหวัดยะลา
สําหรับการเสวนาในครั้งนี้จัดขึ้นในระหว่างวันที่ 25 – 26 พฤศจิกายน 2566 โดยโรงเรียนพระดาบสจังหวัดชายแดนภาคใต้ ร่วมกับ สํานักงานเลขาธิการสภาการศึกษาและภาคีเครือข่าย ภายใต้การประชุมเชิงปฏิบัติการพัฒนาหลักสูตรการศึกษาที่สอดคล้องกับมาตรฐานอาชีพตามกรอบคุณวุฒิแห่งชาติใน 4 สาขา ได้แก่ ช่างซ่อมรถจักรยานยนต์ ช่างซ่อมรถยนต์และเครื่องจักรกลการเกษตร ช่างเชื่อม ช่างไฟฟ้า โดยมีวัตถุประสงค์เพื่อพัฒนานักเรียนให้มีสมรรถนะสูงและตอบโจทย์ในการพัฒนาประเทศต่อไป
++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-กรมสวัสดิการและคุ้มครองแรงงาน ถวายผ้าพระกฐินพระราชทาน ประจำปี 2566
วันเสาร์ที่ 25 พฤศจิกายน 2566
25/11/2566
กรมสวัสดิการและคุ้มครองแรงงาน ถวายผ้าพระกฐินพระราชทาน ประจําปี 2566
กรมสวัสดิการและคุ้มครองแรงงาน อัญเชิญผ้าพระกฐินพระราชทาน ประจําปี 2566 ไปทอดถวาย ณ วัดญาณสังวรารามวรมหาวิหารในพระบรมราชูปถัมภ์ ต.ห้วยใหญ่ อ.บางละมุง จ.ชลบุรี
วันที่ 25 พฤศจิกายน 2566 นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เป็นประธานในพิธีถวายผ้าพระกฐินพระราชทาน ประจําปี 2566 ในวโรกาสที่ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ประจําปี 2566 ให้กรมสวัสดิการและคุ้มครองแรงงาน ตามที่ขอพระราชทานเพื่อน้อมนําไปถวายพระสงฆ์จําพรรษากาลถ้วนไตรมาส ณ วัดญาณสังวรารามวรมหาวิหารในพระบรมราชูปถัมภ์ ต.ห้วยใหญ่ อ.บางละมุง จ.ชลบุรี โดยมี ผู้บริหาร ข้าราชการ และเจ้าหน้าที่กรมสวัสดิการและคุ้มครองแรงงาน พร้อมด้วยประชาชนผู้มีจิตศรัทธาเข้าร่วมในพิธี ซึ่งในปี 2566 นี้ มียอดเงินรวมทั้งสิ้น 5,104,072.95 บาท ปัจจัยที่ได้จากการทําบุญพระกฐินในครั้งนี้ วัดจะนําไปใช้ในการทํานุบํารุงพระพุทธศาสนาและถาวรวัตถุให้คงอยู่สืบไป นอกจากนี้ กรมฯ ได้มอบเงินสําหรับบํารุงการศึกษาให้แก่โรงเรียนผู้รู้ ญสส. 80 จํานวน 80,000 บาท และมอบเงินบริจาคเพื่อสมทบทุนด้านการแพทย์ให้แก่โรงพยาบาลวัดญาณสังวราราม จํานวน 100,000 บาท เพื่อสนับสนุนให้เกิดประโยชน์ในด้านต่าง ๆ แก่ประชาชนต่อไป
นางโสภา กล่าวว่า ขอขอบคุณผู้มีจิตศรัทธาทุกท่านที่ร่วมทําบุญกฐินพระราชทานประจําปี 2566 ร่วมกับกรมสวัสดิการและคุ้มครองแรงงาน ณ วัดญาณสังวรารามวรมหาวิหารในพระบรมราชูปถัมภ์ จ.ชลบุรี แสดงถึงความร่วมแรงร่วมใจ ความสมัครสมานสามัคคีของข้าราชการ พนักงานราชการ ลูกจ้าง บุคลากรของกรมสวัสดิการและคุ้มครองแรงงาน รวมถึงหน่วยงานภายนอกทั้งภาครัฐและเอกชน และภาคีเครือข่ายด้านแรงงานทุกภาคส่วน พร้อมทั้งประชาชนทั่วไปที่มีจิตศรัทธา ซึ่งทุกท่านล้วนเกิดความปลื้มปิติกับการได้ร่วมกันถวายผ้าพระกฐินพระราชทานในครั้งนี้ อันถือเป็นมหากุศลที่ยิ่งใหญ่สูงสุดของพสกนิกร
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ให้ความสำคัญสินค้าเกษตรประเภทอาหารของไทย เพิ่มตลาดส่งออก ดูแลสินค้า ปกป้องกลไกราคาในประเทศ คงมาตรฐานการส่งออกสินค้าไทย เชื่อมั่นตัวเลขการส่งออกสินค้าประเภทอาหาร
วันเสาร์ที่ 25 พฤศจิกายน 2566
25/11/2566
โฆษกรัฐบาลเผยนายกฯ ให้ความสําคัญสินค้าเกษตรประเภทอาหารของไทย เพิ่มตลาดส่งออก ดูแลสินค้า ปกป้องกลไกราคาในประเทศ คงมาตรฐานการส่งออกสินค้าไทย เชื่อมั่นตัวเลขการส่งออกสินค้าประเภทอาหาร
โฆษกรัฐบาลเผยนายกฯ ให้ความสําคัญสินค้าเกษตรประเภทอาหารของไทย เพิ่มตลาดส่งออก ดูแลสินค้า ปกป้องกลไกราคาในประเทศ คงมาตรฐานการส่งออกสินค้าไทย เชื่อมั่นตัวเลขการส่งออกสินค้าประเภทอาหารไทยจะเพิ่มขึ้นอีกอย่างต่อเนื่อง
วันนี้ (25 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า จากข้อมูลของสภาอุตสาหกรรมแห่งประเทศไทย (ส.อ.ท.) สภาหอการค้าแห่งประเทศไทย และสถาบันอาหาร ตัวเลขการส่งออกอาหารไทยในช่วง 9 เดือนแรกของปี 2566 พบว่ามีมูลค่าถึง 1.16 ล้านล้านบาท คาดการณ์ว่าทั้งปี 2566 จะส่งออกได้ 1.55 ล้านล้านบาท ซึ่งจะมากกว่าปี 2565 ร้อยละ 5.5 ทั้งนี้ โฆษกรัฐบาลเชื่อว่าจากการดําเนินนโยบายของรัฐบาลอย่างเป็นระบบ ตัวเลขการส่งออกสินค้าประเภทอาหารของไทยจะเพิ่มขึ้นอย่างต่อเนื่อง
โฆษกประจําสํานักนายกรัฐมนตรีระบุว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการดํารงชีวิต ความสะดวกสบาย ผลประกอบการของประชาชนทุกสาขาอาชีพ โดยในปี 2566 ไทยได้รับการจัดให้เป็นประเทศผู้ส่งออกอาหารอันดับที่ 12 ของโลก ปรับตัวดีขึ้น 3 อันดับ จากเมื่อปี 2565 ไทยอยู่อันดับที่ 15 ของโลก
ทั้งนี้ ความท้าทายหนึ่งของโลกที่เป็นที่สนใจคือ Food Security ความปลอดภัยด้านอาหาร โดยเฉพาะประเทศที่ส่งออกอาหารคู่แข่งกับไทยเริ่มปรับนโยบายลดการส่งออกสินค้าบางชนิด เช่น ข้าว และน้ํามันพืช โดยโฆษกประจําสํานักนายกรัฐมนตรีระบุว่า นายกรัฐมนตรีมีวิสัยทัศน์ที่ชัดเจนต่อความท้าทายนี้ ต้องการใช้ความท้าทายด้านอาหารที่เกิดขึ้นในโลกเป็นจุดได้เปรียบของไทยในการส่งออกสินค้าประเภทอาหาร เพิ่มแต้มต่อทางธุรกิจให้กับประเทศ วางยุทธศาสตร์ครัวไทย ครัวโลก พร้อมกันนี้ นายกรัฐมนตรีได้เพิ่มการดูแลเกษตรกรด้วยการป้องกัน ให้ความปลอดภัย ไม่ให้มีสินค้าปศุสัตว์เถื่อนเข้ามาในประเทศ เพื่อควบคุมกลไกราคา คงมาตรฐานสินค้าเกษตรไทยในเวทีโลก และปกป้องพี่น้องเกษตรกรไทยทุกคน
“นายกรัฐมนตรีดําเนินการเพื่อเกษตรกรด้านสินค้าประเทศอาหารของไทยอย่างเป็นระบบ เพิ่มตลาดการส่งออกด้วยการเจรจากับมิตรประเทศที่มีความต้องการ เป็นตลาดศักยภาพสูง ตรวจสอบดูแลสินค้าเถื่อน สินค้าลักลอบ ไม่ได้มาตรฐานในประเทศ เพื่อปกป้องการบริโภคของประชาชน ปกป้องเกษตรกรจากการถูกเอาเปรียบ และพร้อมกันนั้น เพื่อเพิ่มมาตรฐาน ความน่าเชื่อถือให้กับสินค้าไทยเมื่อส่งออกไปยังประเทศอื่นให้เป็นไปตามมาตรฐานโลก” นายชัย กล่าว
รัฐบาลไทย-ข่าวทำเนียบรัฐบาล-ไทยยังคงเฝ้าระวัง การระบาดของโรคปอดอักเสบในเด็กที่จีน  WHO ยืนยันเป็นเชื้อเดิม ระดมนักวิชาการด้านโรคติดเชื้อ  มือปราบโควิด ร่วมถก “ชลน่าน” สั่งกรมควบคุมโรคติดตามสถานการณ์ใกล้ชิด
วันเสาร์ที่ 25 พฤศจิกายน 2566
ไทยยังคงเฝ้าระวัง การระบาดของโรคปอดอักเสบในเด็กที่จีน  WHO ยืนยันเป็นเชื้อเดิม ระดมนักวิชาการด้านโรคติดเชื้อ  มือปราบโควิด ร่วมถก “ชลน่าน” สั่งกรมควบคุมโรคติดตามสถานการณ์ใกล้ชิด
จากการระบาดของโรคปอดอักเสบในเด็กที่ประเทศจีน ทําให้มีข้อกังวลเรื่องการแพร่ระบาดมายังประเทศไทย ล่าสุดกระทรวงสาธารณสุข ระดมผู้เชี่ยวชาญด้านโรคติดเชื้อ และหน่วยงานสาธารณสุขที่เกี่ยวข้องเพื่อเตรียมมาตรการเฝ้าระวังป้องกันควบคุมโรครองรับ
จากการระบาดของโรคปอดอักเสบในเด็กที่ประเทศจีน ทําให้มีข้อกังวลเรื่องการแพร่ระบาดมายังประเทศไทยล่าสุดกระทรวงสาธารณสุข ระดมผู้เชี่ยวชาญด้านโรคติดเชื้อ ได้แก่ ศ.นพ.ยง ภู่วรวรรณ, ศ.พญ.กุลกัญญา โชคไพบูลย์กิจ และ รศ. (พิเศษ) นพ.ทวี โชติพิทยสุนนท์ และหน่วยงานสาธารณสุขที่เกี่ยวข้องเพื่อเตรียมมาตรการเฝ้าระวังป้องกันควบคุมโรครองรับ
โดยนพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า ข้อมูลจากองค์การอนามัยโลก ยืนยันชัดเจนว่า โรคปอดอักเสบในเด็กที่ประเทศจีน เกิดจากเชื้อก่อโรคตัวเดิมที่ว่างเว้นการระบาดช่วง 3 ปีในช่วงของการเข้มงวดมาตรการโควิด แต่เพื่อความไม่ประมาท ได้สั่งการให้กรมควบคุมโรคติดตามสถานการณ์อย่างใกล้ชิด ล่าสุดได้เชิญผู้เชี่ยวชาญด้านโรคติดเชื้อมาหารือ เพื่อเตรียมมาตรการเฝ้าระวังป้องกันควบคุมโรคแล้ว
รมว.สาธารณสุข ระบุว่า หากสถานการณ์มีความจําเป็น จะเพิ่มความเข้มข้นใน 4 มาตรการ คือ 1.มาตรการเฝ้าระวังโรค ให้ทุกจังหวัดโดยเฉพาะจังหวัดท่องเที่ยว ติดตามสถานการณ์โรคปอดอักเสบในโรงพยาบาลอย่างใกล้ชิด กรณีพบผู้ป่วยปอดอักเสบไม่ทราบสาเหตุ ให้เก็บตัวอย่างสารคัดหลั่งทางเดินหายใจส่งตรวจทางห้องปฏิบัติการ เพื่อตรวจหาเชื้อก่อโรค หากพบผู้ป่วยปอดอักเสบจํานวนมากผิดปกติ หรือบุคลากรทางการแพทย์เป็นปอดอักเสบ หรือพบผู้ป่วยปอดอักเสบรุนแรงเฉียบพลันหรือเสียชีวิตไม่ทราบสาเหตุให้รีบสอบสวนและเก็บตัวอย่างส่งตรวจเพื่อยืนยันการวินิจฉัยและควบคุมโรคต่อไป
2.มาตรการป้องกันโรคส่วนบุคคล ให้สื่อสารความเสี่ยงกับประชาชน ทั้งเรื่องการสวมหน้ากากอนามัยการล้างมือบ่อยๆ สําหรับผู้ป่วยโรคทางเดินหายใจและผู้ที่ใกล้ชิดผู้ป่วย โดยเฉพาะเด็กเล็กและผู้สูงอายุ3.มาตรการด้านการรักษา ให้โรงพยาบาลเตรียมชุดอุปกรณ์ป้องกันตนเอง ยา เวชภัณฑ์และเตียง เพื่อรองรับสถานการณ์ฉุกเฉินตามแผนการตอบโต้สถานการณ์ โดยเฉพาะพื้นที่เสี่ยง เมืองท่องเที่ยว และ 4.กรณีพบการระบาดของโรคปอดอักเสบรุนแรงไม่ทราบสาเหตุเป็นวงกว้างในต่างประเทศจะยกระดับการเฝ้าระวัง ตรวจคัดกรองผู้ป่วยที่เดินทางมาจากประเทศที่มีความเสี่ยงต่อการระบาดของโรค โดยด่านควบคุมโรคระหว่างประเทศที่สนามบินนานาชาติคัดกรองผู้มีอาการทางเดินหายใจและเก็บตัวอย่างตรวจหาเชื้อก่อโรค รวมทั้งจัดตั้งศูนย์ปฏิบัติการภาวะฉุกเฉินด้านสาธารณสุขเพื่อรับมือกับสถานการณ์ได้ทันที
ทั้งนี้ ขอให้ประชาชนตระหนักเพื่อระมัดระวังป้องกันแต่ไม่ต้องวิตกกังวล ติดตามข้อมูลสถานการณ์ และคําแนะนําจากกระทรวงสาธารณสุขเป็นระยะต่อไป
***************************************** 25 พฤศจิกายน 2566
รัฐบาลไทย-ข่าวทำเนียบรัฐบาล-​กรมการจัดหางาน ถวายผ้าพระกฐินพระราชทาน ประจำปี 2566 ณ วัดพระประโทณเจดีย์ วรวิหาร จังหวัดนครปฐม
วันเสาร์ที่ 25 พฤศจิกายน 2566
25/11/2566
​กรมการจัดหางาน ถวายผ้าพระกฐินพระราชทาน ประจําปี 2566 ณ วัดพระประโทณเจดีย์ วรวิหาร จังหวัดนครปฐม
วันที่ 25 พฤศจิกายน 2566 เวลา 10.00 น. พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน
ให้กรมการจัดหางาน ตามที่ขอพระราชทาน เพื่อน้อมนําไปถวายพระสงฆ์จําพรรษากาลถ้วนไตรมาส ณ วัดพระประโทณเจดีย์ วรวิหาร ตําบลพระประโทน อําเภอเมืองนครปฐม จังหวัดนครปฐม โดยมีนายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เป็นประธานในพิธีถวายผ้าพระกฐินพระราชทาน ประจําปี 2566 พร้อมด้วยคณะผู้บริหาร เจ้าหน้าที่กรมการจัดหางาน หัวหน้าส่วนราชการในจังหวัดนครปฐม และประชาชนในพื้นที่ร่วมพิธี ทั้งนี้ ได้มีผู้มีจิตกุศลร่วมถวายจตุปัจจัย บํารุงและบูรณะพระอาราม ทําบุญกฐินพระราชทาน ประจําปี 2566 รวมเป็นเงินจํานวนทั้งสิ้น 5,826,143 บาท
สําหรับวัดพระประโทณเจดีย์ เป็นวัดพระอารามหลวง ชั้นตรี ชนิดวรวิหาร สันนิษฐานว่าสร้างขึ้นครั้งแรกในสมัยทวารวดี ห่างจากที่ตั้งวัดปัจจุบันไปทางทิศเหนือขององค์พระประโทณเจดีย์ประมาณ 1,200 เมตร ส่วนวัดพระประโทณเจดีย์ในปัจจุบันสันนิษฐานว่าสร้างขึ้นราว พ.ศ. 2324 ตั้งอยู่ทางด้านทิศตะวันตกเฉียงเหนือขององค์พระประโทณเจดีย์ประมาณ 20 เมตร สันนิษฐานว่าย้ายมาจากที่เดิมเมื่อ 200 ปีเศษ เพราะมีกุฏิโบราณหลังหนึ่งจารึกตัวหนังสือและตัวเลขด้วยปูนว่า ซ่อมเมื่อ พ.ศ. 2456 จากหลักฐานดังกล่าว จึงสันนิษฐานได้ว่าสร้างขึ้นราว พ.ศ. 2366 - 2370 ซึ่งสอดคล้องกับข้อมูลของสํานักงานพระพุทธศาสนาแห่งชาติว่า วัดพระประโทณเจดีย์ สร้างขึ้นเมื่อ พ.ศ. 2324 และได้รับพระราชทานวิสุงคามสีมา เมื่อ พ.ศ. 2327 ปัจจุบันมีพระศรีธีรวงศ์ (สมัย สจฺจวโร ป.ธ.9) ดํารงตําแหน่งเจ้าอาวาสพระอารามหลวง
ทั้งนี้ พระกฐินพระราชทาน คือ พระกฐินที่ถือว่า ผ้าพระกฐิน บริขาร และบริวารกฐิน เป็นของหลวง แต่เปิดโอกาสให้ส่วนราชการ องค์กร หรือบุคคลที่สมควร ขอรับพระราชทานอัญเชิญไปถวายยังพระอารามหลวงต่างๆ ซึ่งจะต้องยื่นความจํานงขอพระราชทานผ่านไปยังกรมการศาสนา กระทรวงวัฒนธรรม และเมื่อถึงกําหนดกฐินกาลก็ติดต่อขอรับผ้าพระกฐินและบริวารพระกฐิน เพื่อนําไปทอด ณ พระอารามที่ขอรับพระราชทานไว้ โดยกรมการจัดหางาน ได้ดําเนินการอย่างต่อเนื่องเป็นประจําทุกปี เนื่องจากเป็นประเพณีที่พุทธศาสนิกชน ได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จําพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคี ทั้งทางกาย วาจา และจิตใจในการสร้างบุญกุศลสร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่เจริญวัฒนาสถาพรสืบไป
รัฐบาลไทย-ข่าวทำเนียบรัฐบาล-รัฐบาลเดินหน้าคู่ขนานศึกษาการแก้ไข พ.ร.บ.ประชามติ “ชนินทร์” เชื่อได้ข้อเสนอการทำประชามติต่อ ครม. ภายในสิ้นปี
วันเสาร์ที่ 25 พฤศจิกายน 2566
25/11/2566
รัฐบาลเดินหน้าคู่ขนานศึกษาการแก้ไข พ.ร.บ.ประชามติ “ชนินทร์” เชื่อได้ข้อเสนอการทําประชามติต่อ ครม. ภายในสิ้นปี
รัฐบาลเดินหน้าคู่ขนานศึกษาการแก้ไข พ.ร.บ.ประชามติ “ชนินทร์” เชื่อได้ข้อเสนอการทําประชามติต่อ ครม. ภายในสิ้นปี
วันที่ 25 พฤศจิกายน 2566 นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง กล่าวถึง ความคืบหน้าจากการประชุมคณะกรรมการเพื่อพิจารณาศึกษาแนวทางในการทําประชามติเพื่อแก้ไขปัญหาความเห็นที่แตกต่างในเรื่องรัฐธรรมนูญ แห่งราชอาณาจักรไทย พุทธศักราช ๒๕๖๐ ในวันที่ 24 พฤศจิกายน ที่ผ่านมาว่า การประชุมครั้งนี้เป็นเป็นการประชุมคณะกรรมการชุดใหญ่เป็นครั้งที่ 2 โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์เป็นประธาน เพื่อติดตามความคืบหน้าการดําเนินงานของคณะอนุกรรมการ ทั้ง 2 คณะ โดยคณะกรรมการได้รับทราบผลการศึกษาของคณะอนุกรรมการศึกษาแนวทางในการทําประชามติฯ และได้มีมติร่วมกันที่จะดําเนินการต่อใน 2 เรื่อง ได้แก่
1. มอบหมายให้คณะอนุกรรมการศึกษาแนวทางในการทําประชามติฯ ดําเนินการจัดทําข้อเสนอ ในการแก้ไขพระราชบัญญัติว่าด้วยการออกเสียงประชามติ พุทธศักราช 2564 เพื่อให้การทําประชามติเป็นเครื่องมือในการสอบถามความเห็นประชาชนที่ใช้งานได้จริง มีประสิทธิภาพและเป็นสากล รวมถึงพิจารณากําหนดประเด็นที่จะต้องแก้ไขในมาตรา 256 ของรัฐธรรมนูญแห่งราชอาณาจักรไทยฉบับปัจจุบัน เพื่อเสนอแนะต่อคณะรัฐมนตรีต่อไป
2. มอบหมายให้ประธานนําส่งประเด็นข้อสอบถามเกี่ยวกับดําเนินการทําประชามติ ให้คณะกรรมการการเลือกตั้ง (กกต.) ซึ่งเป็นผู้ดําเนินการโดยตรงตามรัฐธรรมนูญ ตอบกลับมาอย่างเป็นทางการ เพราะข้อคิดเห็นจากเลขาธิการ กกต. ที่ได้หารือร่วมกันก่อนหน้านี้ อาจไม่สามารถพิจารณาเป็นความเห็นที่เป็นข้อยุติได้
นายชนินทร์กล่าวว่า ในส่วนการรายงานความคืบหน้าของคณะอนุกรรมการรับฟังความคิดเห็นฯ ได้พบความเห็นแตกต่างในหลากหลายประเด็นและได้บันทึกประเด็นทั้งหมดไว้ก่อน เนื่องด้วยคณะอนุกรรมการฯ ยังต้องรวบรวมความคิดเห็นเพิ่มเติมจากการลงพื้นที่อีก 2 ภาค คือการรับฟังกลุ่มความหลากหลายทางชาติพันธุ์ที่ภาคเหนือ และกลุ่มมุสลิมที่ภาคใต้ ตลอดจนรอความเห็นจากการทําแบบสอบถามจากสมาชิกรัฐสภาทั้ง 750 ท่านภายหลังการเปิดสมัยประชุมสภา เพื่อนํามาจัดทําข้อสรุปที่ครบถ้วน ในการรายงานที่ประชุมคณะกรรมการในการประชุมครั้งถัดไป
“กระบวนการเพื่อหาข้อสรุปในการทําประชามติของรัฐบาล มีความคืบหน้าเป็นอย่างมาก เพราะได้รับความร่วมมือจากทุกภาคส่วน แม้จะประสบความเห็นที่แตกต่างหลากหลาย แต่ทุกฝ่ายก็ตั้งใจจะแสวงหาจุดร่วมที่ลงตัว เพื่อให้กระบวนการเดินต่อไปได้ ดังนั้นจึงเชื่อมั่นว่าภายในสิ้นปี 2566 คณะกรรมการจะสามารถจัดทําข้อเสนอต่อคณะรัฐมนตรีได้สมบูรณ์ และได้เริ่มเดินหน้าการทําประชามติเพื่อมีรัฐธรรมนูญฉบับใหม่ของพี่น้องประชาชนที่แท้จริงได้แน่นอน” นายชนินทร์กล่าว
รัฐบาลไทย-ข่าวทำเนียบรัฐบาล-“ธรรมนัส” เยือนชัยภูมิ มอบ ส.ป.ก. 4-01 แหล่งน้ำในไร่นานอกเขตชลประทาน และใบรับรองมาตรฐาน GAP แก่เกษตรกร
วันเสาร์ที่ 25 พฤศจิกายน 2566
“ธรรมนัส” เยือนชัยภูมิ มอบ ส.ป.ก. 4-01 แหล่งน้ําในไร่นานอกเขตชลประทาน และใบรับรองมาตรฐาน GAP แก่เกษตรกร
“ธรรมนัส” เยือนชัยภูมิ มอบ ส.ป.ก. 4-01 แหล่งน้ําในไร่นานอกเขตชลประทาน และใบรับรองมาตรฐาน GAP แก่เกษตรกร เพื่อความยั่งยืนในการประกอบอาชีพเกษตรกรรม
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการดําเนินงานตามนโยบายกระทรวงเกษตรและสหกรณ์ พร้อมด้วยนายพีรพันธ์ คอทอง รองปลัดกระทรวงเกษตรและสหกรณ์ พันจ่าเอกประเสริฐ มาลัย หัวหน้าผู้ตรวจราชการกระทรวงเกษตรและสหกรณ์ และผู้บริหารหน่วยงานที่เกี่ยวข้อง โดยมีนายสมบัติ ไตรศักดิ์ รองผู้ว่าราชการจังหวัดชัยภูมิ รักษาราชการแทนผู้ว่าราชการจังหวัดชัยภูมิ กล่าวรายงานสถานการณ์ทั่วไปของจังหวัดชัยภูมิ และนายสุริยพล นุชอนงค์ รองอธิบดีกรมชลประทาน รักษาราชการแทนอธิบดีกรมชลประทาน กล่าวบรรยายสรุปการบริหารจัดการน้ําในภาพรวมของจังหวัดและสรุปการดําเนินงานโครงการอ่างเก็บน้ําห้วยสามหมอ บ้านหนองแดง ณ องค์การบริหารส่วนจังหวัดชัยภูมิ (ส่วนหน้า) ต.ช่องสามหมอ อ.คอนสวรรค์ จ.ชัยภูมิ ว่า กระทรวงเกษตรและสหกรณ์ ได้มุ่งมั่นดําเนินงานตามนโยบายของรัฐบาลในการยกระดับคุณภาพชีวิตของเกษตรกรตั้งแต่ต้นน้ําจนถึงปลายน้ํา รวมทั้ง ส่งเสริมแนวทางการบริหารจัดการสินค้าเกษตรโดยใช้หลักการตลาดนําการเกษตร ซึ่งในวันนี้ถือเป็นความสําเร็จอีกขั้นที่กระทรวงเกษตรฯ จะได้มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกร จํานวน 100 ราย ส่งมอบแหล่งน้ําในไร่นานอกเขตชลประทาน จํานวน 10 ราย มอบใบรับรองมาตรฐาน GAP/มาตรฐาน Organic Thailand จํานวน 10 ราย พร้อมทั้ง ส่งมอบงานจัดระบบอนุรักษ์ดินและน้ําเพื่อปรับเปลี่ยนกิจกรรมการผลิตในพื้นที่ไม่เหมาะสมตาม Agri-Map จํานวน 10 ราย นอกจากนี้ ได้รับฟังปัญหาและแนวทางการแก้ไขความเดือดร้อนของเกษตรกรในพื้นที่ รวมทั้งหารือนโยบายในการพัฒนาจังหวัดชัยภูมิร่วมกันเพื่อการพัฒนาคุณภาพชีวิตของเกษตรกรอย่างยั่งยืน โดยเฉพาะการพัฒนาแหล่งน้ําเพื่อเก็บกักน้ําเพิ่มเติมให้เพียงพอกับความต้องการน้ําในพื้นที่ ที่มักประสบปัญหาน้ําท่วมในฤดูฝนและขาดน้ําในฤดูแล้งเป็นประจําทุกปี
“กระทรวงเกษตรฯ มาพบปะเกษตรกรในวันนี้ เพื่อมา “ซ่อม” สิ่งที่ชํารุด และ “สร้าง” สิ่งที่ยังไม่ทํา ยังไม่เกิด นอกจากนี้ ในฐานะรัฐมนตรีว่าการกระทรวงเกษตรและสหกรณ์จะสานต่อโครงการวงแหวนน้ําเลี่ยงเมืองให้เสร็จสมบูรณ์ ซึ่งเป็นโครงการที่ได้ริเริ่มในสมัยที่ยังดํารงตําแหน่งรัฐมนตรีช่วยว่าการกระทรวงเกษตรและสหกรณ์ และจะดําเนินโครงการพัฒนาแหล่งน้ํา และบริหารจัดการน้ํา ทั้งระยะสั้น-ระยะกลาง-ระยะยาว เพื่อช่วยแก้ไขปัญหาน้ําท่วม และไม่สามารถกักเก็บน้ําในช่วงฤดูน้ําหลากให้สําเร็จโดยเร็ว” รัฐมนตรีเกษตรฯ กล่าว
ในโอกาสนี้ รัฐมนตรีเกษตรฯ ได้ปลูกต้นรวงผึ้งเพื่อเป็นที่ระลึก และเยี่ยมชมนิทรรศการผลผลิตสินค้าเกษตรของเกษตรกรจังหวัดชัยภูมิ รวมทั้งนิทรรศการของหน่วยงานในสังกัดกระทรวงเกษตรฯ ด้วย
รัฐบาลไทย-ข่าวทำเนียบรัฐบาล-รัฐมนตรีเกษตรฯ เตรียมหารือ รมว.พณ. ปรับสมดุลระหว่างต้นทุนผลิตและราคาขายให้ทุกฝ่ายอยู่ได้
วันจันทร์ที่ 2 ตุลาคม 2566
รัฐมนตรีเกษตรฯ เตรียมหารือ รมว.พณ. ปรับสมดุลระหว่างต้นทุนผลิตและราคาขายให้ทุกฝ่ายอยู่ได้
รัฐมนตรีเกษตรฯ เตรียมหารือ รมว.พณ. ปรับสมดุลระหว่างต้นทุนผลิตและราคาขายให้ทุกฝ่ายอยู่ได้
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ อนุญาตให้สมาคมผู้เลี้ยงไก่ไข่ เข้าพบ ณ ห้องประชุมกระทรวงเกษตรและสหกรณ์ ซึ่งสมาคมผู้เลี้ยงไก่ไข่ นําโดยนายมาโนช ชูทับทิม นําเกษตรกรที่เป็นสมาชิกสมาคมฯ เข้าพบและหารือถึงการลดต้นทุนอาหารสัตว์ที่ปรับตัวเพิ่มขึ้นประมาณ 70% จากเมื่อครั้งก่อนที่จะเกิดการปรับตัวเพิ่มขึ้นของต้นทุนการผลิต ทั้งเรื่องอาหารสัตว์และพลังงาน ส่งผลให้ราคา ณ ปัจจุบันอยู่ที่ประมาณ 17 บาท/กิโลกรัม จากเมื่อปี 2563 ราคาอาหารสัตว์สําหรับไก่ไข่ อยู่ที่ราคา 10 บาท/กิโลกรัม
สําหรับการหารือดังกล่าว เกษตรกรผู้เลี้ยงไก่ไข่ต้องการให้ภาครัฐเข้าดูแลเรื่องต้นทุนการผลิต โดยต้องการให้มีการพิจารณาปรับลดต้นทุนลงบ้าง เพราะขณะนี้ราคาน้ํามัน ราคาข้าวสาลี และข้าวโพด ต่างลดลงมาแล้ว แต่ราคาอาหารสัตว์ซึ่งคิดเป็นต้นทุนมากกว่า 70% ของการเลี้ยงไก่ไข่ ยังไม่มีท่าทีที่จะลดลง
อย่างไรก็ตาม รัฐมนตรีว่าการกระทรวงเกษตรและสหกรณ์จะหารือประเด็นดังกล่าวกับนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เพื่อปรับสมดุลของอุตสากรรมการผลิตไข่ไก่ ให้มีความสมดุลระหว่างราคาผลิตและราคาที่ผู้บริโภคซื้อ เพื่อให้ทุกฝ่ายอยู่ได้ อีกทั้งเพื่อให้เกษตรกรได้ขายสินค้าในราคาเป็นธรรม และผู้บริโภคได้บริโภคสินค้าคุณภาพสูง ในราคาที่ไม่สูงจนเกินไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมงานวันคล้ายวันสถาปนากรมคุ้มครองสิทธิและเสรีภาพ กรมพินิจและคุ้มครองเด็กและเยาวชน และกรมสอบสวนคดีพิเศษ ครบรอบ ๒๑ ปี
วันอังคารที่ 3 ตุลาคม 2566
03/10/2566
รัฐมนตรีว่าการกระทรวงยุติธรรม ร่วมงานวันคล้ายวันสถาปนากรมคุ้มครองสิทธิและเสรีภาพ กรมพินิจและคุ้มครองเด็กและเยาวชน และกรมสอบสวนคดีพิเศษ ครบรอบ ๒๑ ปี
รัฐมนตรีว่าการกระทรวงยุติธรรม ร่วมงานวันคล้ายวันสถาปนากรมคุ้มครองสิทธิและเสรีภาพ กรมพินิจและคุ้มครองเด็กและเยาวชน และกรมสอบสวนคดีพิเศษ ครบรอบ ๒๑ ปี
ในวันอังคารที่ ๓ ตุลาคม ๒๕๖๖ เวลา ๐๗.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีวันคล้ายวันสถาปนากรมคุ้มครองสิทธิและเสรีภาพ และกรมพินิจและคุ้มครองเด็กและเยาวชน ครบรอบ ๒๑ ปีโดยมี นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายสํารวม บุญเสริม ผู้ช่วยปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พร้อมด้วย ผู้บริหารระดับสูง ข้าราชการ และเจ้าหน้าที่จากหน่วยงานในสังกัดกระทรวงยุติธรรม เข้าร่วม ณ บริเวณชั้น ๖ อาคารกระทรวงยุติธรรม โดยรัฐมนตรีว่าการกระทรวงยุติธรรมได้เยี่ยมชมนิทรรศการ ๗๐ ปี สถานพินิจและคุ้มครองเด็กและเยาวชนไทย พร้อมทั้งเยี่ยมชมนิทรรศการภารกิจของกรมคุ้มครองสิทธิและเสรีภาพ
ต่อจากนั้นเวลา ๐๘.๐๐ น. รัฐมนตรีว่าการกระทรวงยุติธรรม เป็นประธานในพิธีวันคล้ายวันสถาปนากรมสอบสวนคดีพิเศษ ครบรอบ ๒๑ ปี และเป็นประธานในพิธีปฏิญาณตน “ข้าราชการและบุคลากร DSI ไร้ทุจริต” โดยมี พันตํารวจตรี สุริยา สิงหกมล อธิบดีกรมสอบสวนคดีพิเศษ พร้อมด้วย คณะผู้บริหาร ข้าราชการ และเจ้าหน้าที่กรมสอบสวนคดีพิเศษ เข้าร่วม ณ อาคารกรมสอบสวนคดีพิเศษ
โอกาสนี้ รัฐมนตรีว่าการกระทรวงยุติธรรม ได้กล่าวใจความสําคัญตอนหนึ่งว่า “ผมเชื่อว่าคนของกระทรวงยุติธรรม ต้องไม่ไปเรียกรับผลประโยชน์ และผมมั่นใจในผู้บริหารและเจ้าหน้าที่ของกระทรวงยุติธรรม ว่าจะนําความยุติธรรมไปสู่ประชาชนได้ สิ่งที่กรมสอบสวนคดีพิเศษปฏิญาณตนในวันนี้ แม้จะมีเจ้าหน้าที่เพียง ๑,๕๐๐ คน แต่หากท่านมีเป้าประสงค์ที่แน่ชัด ก็จะนํามาซึ่ง เกียรติศักดิ์ เชี่ยวชาญ และซื่อสัตย์ ที่เป็นค่านิยมของกรมสอบสวนคดีพิเศษ และในโอกาสครบรอบ ๒๑ ปี ผมขอให้กําลังใจและขอให้ทุกท่านร่วมแรงร่วมใจกัน ยึดมั่นในอุดมการณ์ สร้างความยุติธรรม สร้างความเชื่อมั่นสู่สาธารณชน เพื่อคืนความยุติธรรมและความผาสุกให้กับประชาชนต่อไป”
รัฐบาลไทย-ข่าวทำเนียบรัฐบาล-The cabinet met on September 26, 2023.
วันอังคารที่ 3 ตุลาคม 2566
The cabinet met on September 26, 2023.
Some of the resolutions are as follows:
Title: Overview of Economic and Trade Indices for August 2023
The cabinet acknowledged the Overview of Economic and Trade Indices for August 2023, as proposed by Ministry of Commerce.
Gist
According to the report,
Consumer Price Index (CPI) in August 2023: 108.41 (+0.88%YoY)
Headline inflation rate: +0.88%MoM
Core inflation rate: +0.79%YoY
Average CPI over the last 8 months (January – August 2023): +2.01%AoA
Consumer Confidence Index (CCI): 53.4
Title: Approval of Government’s contingency fund for emergency to support promotional scheme for electric vehicle (cars and motorcycles) use
The cabinet approved the budget under Government’s contingency fund for emergency, for the total amount of 1,024,414,000 Baht, to support promotional scheme for electric vehicle (cars and motorcycles) use, as proposed by Ministry of Finance. This is to ensure measure implementation efficiency on investment in EVs manufacturing.
Title: Approval of Government’s contingency fund for emergency (Ministry of Interior)
The cabinet approved the budget under Government’s contingency fund for emergency, for the total amount of 541,096,800 Baht, to be allocated to Bangkok Metropolitan Administration for the following:
Elderly pension: 518,718,200 Baht
Support grant for people with disabilities: 22,378,600 Baht.
This is as proposed by Ministry of Interior.
รัฐบาลไทย-ข่าวทำเนียบรัฐบาล-Krungthai COMPASS ชี้  Net zero supply chain เทรนด์ธุรกิจพลิกโฉมห่วงโซ่อุปทาน สู่ความยั่งยืน
วันอังคารที่ 3 ตุลาคม 2566
03/10/2566
Krungthai COMPASS ชี้  Net zero supply chain เทรนด์ธุรกิจพลิกโฉมห่วงโซ่อุปทาน สู่ความยั่งยืน
Net zero supply chain คือแนวคิดการปล่อยก๊าซเรือนกระจกสุทธิเป็นศูนย์ตลอดห่วงโซ่อุปทาน ตั้งแต่ต้นน้ําถึงปลายน้ํา ซึ่งครอบคลุมก๊าซเรือนกระจกทั้ง Scope 1- 3
Key Highlights
-Net zero supply chain คือแนวคิดการปล่อยก๊าซเรือนกระจกสุทธิเป็นศูนย์ตลอดห่วงโซ่อุปทาน ตั้งแต่ต้นน้ําถึงปลายน้ํา ซึ่งครอบคลุมก๊าซเรือนกระจกทั้ง Scope 1- 3
- แนวคิดนี้มีความสําคัญเนื่องจาก 1) ก๊าซเรือนกระจกส่วนใหญ่ คือ Scope 3 สะท้อนจากกลุ่มตัวอย่างบริษัทใน SET จํานวน 161 ราย ที่พบว่ามี Scope 3 มากถึง 58% ของก๊าซเรือนกระจกทั้งหมด 2) บริษัททั่วโลกกําลังมุ่งเน้นแนวทางนี้ โดย 96% ของบริษัทที่ตั้งเป้าลดก๊าซเรือนกระจกตามหลักวิทยาศาสตร์ (SBTi) ได้รวมไปถึงการลด Scope 3 ด้วย
- ธุรกิจขนาดใหญ่ โดยเฉพาะธุรกิจส่งออกและธุรกิจที่มี Scope 3 สูง เช่น ธุรกิจอาหารและเครื่องดื่ม เสื้อผ้า อสังหาฯ เคมีภัณฑ์ และเครื่องจักร อุตสาหกรรม ควรดําเนินตามแนวทาง Net zero supply chain โดยเริ่มตั้งแต่ตรวจวัดก๊าซคาร์บอนฯ กําหนดเป้าหมายและปรับกลยุทธ์ เช่น ออกแบบผลิตภัณฑ์ใหม่ และผนวกตัวชี้วัดคาร์บอนฯ เข้าไปในกระบวนการจัดซื้อจัดจ้าง
- ธุรกิจ SMEs ซึ่งอยู่ใน Supply chain ของรายใหญ่ ควรปรับตัวโดยลดคาร์บอนฯ ในส่วนของตนเอง (Scope 1) ขณะที่ภาครัฐควรมีมาตรการส่งเสริมและช่วยเหลือธุรกิจ เช่น ด้านการจัดทําบัญชีคาร์บอนฯ ด้านเงินทุน และด้านการรวมกลุ่มเพื่อผนึกกําลังภายในอุตสาหกรรม
รัฐบาลไทย-ข่าวทำเนียบรัฐบาล-บสย. ผนึก มหาวิทยาลัยชั้นนำ เปิดโครงการ “บสย. SMEs Business School”
วันอังคารที่ 3 ตุลาคม 2566
03/10/2566
บสย. ผนึก มหาวิทยาลัยชั้นนํา เปิดโครงการ “บสย. SMEs Business School”
บสย. ร่วมลงนามบันทึกข้อตกลงความร่วมมือ (MOU) กับ 3 มหาวิทยาลัยชั้นนํา ในโครงการ “บสย. SMEs Business School” การบูรณาการความร่วมมือครั้งสําคัญเพื่อผู้ประกอบการ SMEs เติมความรู้ เสริมแกร่ง เพื่อธุรกิจที่ยั่งยืน
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมลงนามบันทึกข้อตกลงความร่วมมือ (MOU) กับ 3 มหาวิทยาลัยชั้นนํา ในโครงการ “บสย. SMEs Business School” การบูรณาการความร่วมมือครั้งสําคัญเพื่อผู้ประกอบการ SMEs เติมความรู้ เสริมแกร่ง เพื่อธุรกิจที่ยั่งยืน โดยได้รับเกียรติจาก รศ. ดร.ธนวรรธน์ พลวิชัย อธิการบดี มหาวิทยาลัยหอการค้าไทย รศ.ดร.สมชาย สุภัทรกุล คณบดี คณะพาณิชยศาสตร์และการบัญชี มหาวิทยาลัยธรรมศาสตร์ (มธ.)
นายวรรณภพ กล่อมเกลี้ยง รองประธานเจ้าหน้าที่บริหาร สํานักเคเอกซ์ มหาวิทยาลัยเทคโนโลยีพระจอมเกล้าธนบุรี ร่วมลงนาม โดยมี นางดุสิดา ทัพวงษ์ รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ รศ.ดร.เอกชัย อภิศักดิ์กุล คณบดีวิทยพัฒน์ มหาวิทยาลัยหอการค้าไทย ผู้ช่วยศาสตราจารย์ ดร.นพพร เรืองวานิช ผู้อํานวยการหลักสูตรควบตรี-โท ทางการบัญชีและบริหารธุรกิจ คณะพาณิชย์ศาสตร์และการบัญชี มธ. และ ดร.ทัศนีย์วรรณ ลักษณะโสภิณ ผู้ช่วยอธิการบดีฝ่ายนวัตกรรมและความเป็นผู้ประกอบการ มหาวิทยาลัยเทคโนโลยีพระจอมเกล้าธนบุรี ร่วมเป็นสักขีพยาน ณ ศูนย์การเรียนรู้ บสย. (TCG Learning Center) ชั้น 2 อาคารชาญอิสสระทาวเวอร์ 2 ถนนเพชรบุรีตัดใหม่ กรุงเทพฯ
นายสิทธิกร กล่าวว่า ภายใต้โครงการนี้ บสย. กําหนดเป้าหมาย 3 ประการ เชื่อมโยงส่งเสริมผู้ประกอบการ SMEs ได้แก่ ประการที่ 1 การผลักดันให้หลักสูตรด้านการเงิน หรือ Financial Literacy ของ บสย. F.A. Center เป็นวิชาเลือกของนักศึกษาบริหารธุรกิจ ปี 4 เพื่อยกระดับศักยภาพคนรุ่นใหม่ที่ต้องการเป็นผู้ประกอบการ SMEs ประการที่ 2 การบ่มเพาะผู้ประกอบการ SMEs ร่วมกับสถาบันการศึกษา โดย มี บสย. เป็นประตูเชื่อมโยง นําลูกค้า บสย. กว่า 8 แสนราย เข้าสู่งานวิจัยของมหาวิทยาลัย พร้อมนําผลงานวิจัยและพัฒนา (R&D) มาใช้ในการพัฒนาด้านต่าง ๆ ของธุรกิจ อาทิ การพัฒนาด้าน Digital Transformation, ด้านผลิตภัณฑ์ และประการที่ 3 การอบรมหลักสูตรต่าง ๆ ของ TCG Business School จะขยายฐานการให้ความรู้พื้นฐานการเงินในการจัดทําแผนธุรกิจเพื่อขอสินเชื่อ ให้กับผู้ประกอบการ SMEs ทั้งผู้ประกอบการปัจจุบัน และผู้ประกอบการ Start up รายใหม่ รวมทั้งกลุ่มนักศึกษาที่ต้องการเป็นเจ้าของธุรกิจ สําหรับผู้ที่สนใจโครงการ บสย. SMEs Business School สามารถสอบถามรายละเอียดได้ที่ บสย. Call Center โทร.02-890-9999 หรือ Line Official Account @tcgfirst
รัฐบาลไทย-ข่าวทำเนียบรัฐบาล-กรมเจ้าท่า “เตรียมเรือ อุปกรณ์ เจ้าหน้าที่ รับมืออุทกภัย พร้อมบรรเทาความเดือดร้อนประชาชน”
วันอังคารที่ 3 ตุลาคม 2566
กรมเจ้าท่า “เตรียมเรือ อุปกรณ์ เจ้าหน้าที่ รับมืออุทกภัย พร้อมบรรเทาความเดือดร้อนประชาชน”
...
กรมเจ้าท่า “เตรียมเรือ อุปกรณ์ เจ้าหน้าที่ รับมืออุทกภัย พร้อมบรรเทาความเดือดร้อนประชาชน”
นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า สั่งการสํานักงานเจ้าท่าภูมิภาคเขต 1 - 7 และสํานักงานพัฒนาและบํารุงรักษาทางน้ําที่ 1 - 8 ทั่วประเทศ ติดตามสถานการณ์รายงานสภาพอากาศในพื้นที่อย่างใกล้ชิด เพื่อประเมินสถานการณ์ในการควบคุม ด้านความปลอดภัยรวมถึงการอนุญาตให้ออกเดินเรือ พร้อมติดตามควบคุมเรือโดยสารที่ให้บริการนักท่องเที่ยว ให้ดําเนินการตามกฎระเบียบและมาตรการความปลอดภัยของกรมเจ้าท่าอย่างเคร่งครัด เน้นย้ําการสวมใส่เสื้อชูชีพ เพื่อความปลอดภัยของนักท่องเที่ยวและป้องกันไม่ให้เกิดอุบัติเหตุที่อาจสร้างผลกระทบด้านความเชื่อมั่นในด้านการท่องเที่ยวของประเทศ
รักษาราชการแทนอธิบดีกรมเจ้าท่า เปิดเผยว่า ตามประกาศสํานักงานทรัพยากรน้ําแห่งชาติ ฉบับที่1/2566 เรื่องเฝ้าระวังน้ําหลากดินถล่มและน้ําล้นตลิ่ง เหตุจากร่องมรสุมพัดผ่านประเทศไทยส่งผลให้เกิดฝนตกหนักสะสมบริเวณภาคเหนือทําให้น้ํามีปริมาณเพิ่มขึ้น โดยกรมอุตุนิยมวิทยาคาดการณ์ในวันที่ 3 - 6 ตุลาคม 2566 จะมีฝนตกหนักถึงหนักมาก ในภาคตะวันออกเฉียงเหนือ ภาคตะวันออก และภาคใต้ ส่งผลให้น้ําล้นตลิ่งบริเวณพื้นที่ลุ่มต่ําริมน้ําในแม่น้ําวัง แม่น้ํายมและแม่น้ําเจ้าพระยา กรมเจ้าท่า หน่วยงานที่กํากับดูแลด้านความปลอดภัยทางน้ํา ได้มีการออกประกาศแจ้งเตือนชาวเรือให้ระมัดระวังการเดินเรือ พร้อมติดตามข่าวสภาพอากาศหรือประกาศจากหน่วยงานราชการอย่างใกล้ชิด
ทั้งนี้ เน้นย้ําให้ทุกหน่วยของกรมเจ้าท่าเตรียมความพร้อม อาทิ เรือพระราชทาน เรือท้องแบน กําลังเจ้าหน้าที่ฯ เข้าช่วยเหลือในพื้นที่ที่เกิดเหตุโดยทันที อีกทั้งได้สั่งการให้ผู้อํานวยการสํานักงานเจ้าท่าภูมิภาคเขต 1 - 7 และสาขา สํานักงานพัฒนาและบํารุงรักษาทางน้ําที่ 1 - 8 ทุกพื้นที่ทั่วประเทศ เฝ้าติดตามสถานการณ์และข้อมูลข่าวพยากรณ์อากาศจากกรมอุตุนิยมวิทยาอย่างใกล้ชิด สําหรับพื้นที่ที่ได้รับผลกระทบให้ออกประกาศแจ้งเตือนให้งดการเดินเรือ และหากประชาชนท่านใดพบเห็นเหตุการณ์ความไม่ปลอดภัยทางน้ํา สามารถแจ้งสายด่วนกรมเจ้าท่า โทร.1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท แนะนำเส้นทางเลี่ยง หลังจากสะพานศรีมงคลวชิรานุสรณ์ อำเภอคลองขลุง  จังหวัดกำแพงเพชร
วันอังคารที่ 3 ตุลาคม 2566
กรมทางหลวงชนบท แนะนําเส้นทางเลี่ยง หลังจากสะพานศรีมงคลวชิรานุสรณ์ อําเภอคลองขลุง  จังหวัดกําแพงเพชร
ได้รับผลกระทบจากอุทกภัย สัญจรผ่านไม่ได้ พร้อมติดตั้งป้ายเตือน เพื่ออํานวยความสะดวกให้ประชาชนเดินทางได้อย่างปลอดภัย ตามข้อสั่งการของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทกําแพงเพชร หมวดบํารุงทางหลวงชนบททรายทองวัฒนา รายงานสถานการณ์สะพานศรีมงคลวชิรานุสรณ์ (สะพานวังแขม) บนถนนทางหลวงชนบทสาย กพ.1038 แยก ทล.1 - บ้านวังแขม อําเภอคลองขลุง จังหวัดกําแพงเพชร ได้รับผลกระทบจากอุทกภัยเกิดการทรุดตัว 2 ช่วง ความยาว 60 เมตร ส่งผลให้ไม่สามารถสัญจรผ่านบริเวณสะพานฯ แขวงทางหลวงชนบทกําแพงเพชรได้ติดตั้งป้ายเตือน ป้ายห้ามผ่านทาง ป้ายแนะนําเส้นทางเลี่ยง และสัญญาณไฟกะพริบ เพื่ออํานวยความสะดวกให้ประชาชนสัญจรได้อย่างปลอดภัย พร้อมจัดเจ้าหน้าที่เฝ้าติดตามสถานการณ์อุทกภัยอย่างใกล้ชิด ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ทช. ขอแนะนําเส้นทางเลี่ยงสะพานฯ เพื่อใช้สัญจรผ่านได้ก่อน โดยสามารถใช้สะพานบริเวณใกล้เคียงได้ 2 แห่ง อยู่ห่างออกไปประมาณ 15 กิโลเมตร ดังนี้
1. ด้านเหนือน้ํา สะพานเฉลิมพระเกียรติ 2 อําเภอคลองขลุง บนถนนสาย ทล.1075
2. ด้านท้ายน้ํา สะพานขาณุวรลักษบุรี บนถนนสาย ทล.1074
ทั้งนี้ ทช. จะติดตามสถานการณ์อุทกภัยอย่างต่อเนื่องและให้ความช่วยเหลือประชาชนอย่างเต็มกําลัง โดยจะรายงานให้รับทราบเป็นระยะ ๆ หากเกิดเหตุอุทกภัยบริเวณสายทางสามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-นายชัย วัชรงค์ โฆษกประจำสำนักนายกรัฐมนตรี เปิดเผยว่า คณะรัฐมนตรี (3 ตุลาคม 2566) มีมติเห็นชอบในหลักการในการแต่งตั้งคณะกรรมการนโยบายโครงการเติมเงิน 10,000 บาท ผ่าน Digital Wallet
วันอังคารที่ 3 ตุลาคม 2566
03/10/2566
นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรี (3 ตุลาคม 2566) มีมติเห็นชอบในหลักการในการแต่งตั้งคณะกรรมการนโยบายโครงการเติมเงิน 10,000 บาท ผ่าน Digital Wallet
นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรี (3 ตุลาคม 2566) มีมติเห็นชอบในหลักการในการแต่งตั้งคณะกรรมการนโยบายโครงการเติมเงิน 10,000 บาท ผ่าน Digital Wallet ตามที่กระทรวงการคลังเสนอ
ซึ่ง ครม. เมื่อวันที่ 13 ก.ย. 2566 มีมติมอบหมายให้ รัฐมนตรีช่วยกระทรวงการคลัง (นายจุลพันธ์ อมรวิวัฒน์) เป็นเจ้าภาพจัดประชุมหารือร่วมกันระหว่าง กค. สงป. สศช. และหน่วยงานที่เกี่ยวข้อง เพื่อศึกษารายละเอียดของแนวทางในการดําเนินนโยบายการเติมเงิน 10,000 บาท ผ่าน Digital Wallet ให้ชัดเจนแล้วนําเสนอคณะรัฐมนตรีโดยด่วน โดย รมช.กค. ได้จัดประชุมหารือเพื่อพิจารณากําหนดแนวทางฯ ร่วมกับหน่วยงานที่เกี่ยวข้อง เมื่อวันที่ 25 ก.ย. 2566 และ 27 ก.ย. 2566 และที่ประชุมมีมติเห็นชอบในหลักการในการแต่งตั้งคณะกรรมการ คณะอนุกรรมการ และคณะทํางาน รวม 4 คณะ ได้แก่
1. คณะกรรมการนโยบายฯ โดยมี นรม. เป็นประธานกรรมการ รอง นรม.และรมว.พณ. (นายภูมิธรรม) รอง นรม.และรมว.กต. (นายปานปรีย์) รอง นรม. และรมว.มท. (นายอนุทิน) และรมว.ดศ. เป็นรองประธานกรรมการ โดยมีปลัด กค. และปลัด พณ. เป็นกรรมการและเลขานุการร่วม
2. คณะอนุกรรมการขับเคลื่อนโครงการ
3. คณะทํางานด้านตรวจสอบการกระทําที่อาจเข้าข่ายผิดหลักเกณฑ์และเงื่อนไขโครงการฯ และ
4. คณะทํางานด้านบริหารฐานข้อมูลโครงการฯ
ทั้งนี้ คณะรัฐมนตรีวันนี้ (3 ตุลาคม 2566) จึงมีมติเห็นชอบในหลักการในการแต่งตั้งคณะกรรมการฯ ตามที่ กค. เสนอ ซึ่ง นรม. จะลงนามในคําสั่งตามกฎหมายที่เกี่ยวข้องต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมและมอบนโยบายในการพัฒนางานยุติธรรมของสำนักงานกิจการยุติธรรม เนื่องในโอกาส ครบรอบ ๒๑ ปี
วันอังคารที่ 3 ตุลาคม 2566
03/10/2566
รัฐมนตรีว่าการกระทรวงยุติธรรม ตรวจเยี่ยมและมอบนโยบายในการพัฒนางานยุติธรรมของสํานักงานกิจการยุติธรรม เนื่องในโอกาส ครบรอบ ๒๑ ปี
รัฐมนตรีว่าการกระทรวงยุติธรรม ตรวจเยี่ยมและมอบนโยบายในการพัฒนางานยุติธรรมของสํานักงานกิจการยุติธรรม เนื่องในโอกาส ครบรอบ ๒๑ ปี
ในวันอังคารที่ ๓ ตุลาคม ๒๕๖๖ เวลา ๑๔.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ตรวจเยี่ยมและมอบนโยบายในการพัฒนางานยุติธรรม เนื่องในวันคล้ายวันสถาปนาสํานักงานกิจการยุติธรรม ครบรอบ ๒๑ ปี โดยมี นายวัลลภ นาคบัว รองปลัดกระทรวงยุติธรรม พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายชาตรี จันทร์เพ็ญ รองผู้อํานวยการสํานักงานกิจการยุติธรรม พร้อมด้วย ผู้บริหาร ข้าราชการ เจ้าหน้าที่สํานักงานกิจการยุติธรรม ให้การต้อนรับ ณ สํานักงานกิจการยุติธรรม ศูนย์ราชการเฉลิมพระเกียรติฯ อาคารรัฐประศาสนภักดี ชั้น ๙ ถนนแจ้งวัฒนะ กรุงเทพมหานคร
รมว.ยุติธรรม ได้กล่าวใจความสําคัญตอนหนี่งว่า สํานักงานกิจการยุติธรรม ถือเป็นหน่วยงานหนึ่งในกระบวนการยุติธรรมที่มีบทบาทสําคัญในการขับเคลื่อนนโยบายรัฐบาลผ่านกลไกของคณะกรรมการพัฒนาการบริหารงานยุติธรรมแห่งชาติ (กพยช.) และคณะกรรมการพัฒนาการบริหารงานยุติธรรมระดับจังหวัด (กพยจ.) เป็นกลไกสําคัญในการยกระดับกระบวนการยุติธรรมของประเทศ สิ่งที่ต้องขับเคลื่อนต่อจากนี้ คือ ทําอย่างไรให้ความยุติธรรมเข้าถึงประชาชน ไม่ใช่ประชาชนเข้าถึงความยุติธรรม ประชาชน ยกตัวอย่างเช่น ผู้ต้องขังที่มีภูมิลําเนาในภาคใต้ แต่ถูกคุมขังในกรุงเทพฯ ญาติต้องใช้เวลา และค่าใช้จ่ายในการเดินทางมาเยี่ยมผู้ต้องขัง ซึ่งอาจเกิดความเหลื่อมล้ํา เป็นต้น รวมถึงการผลักดันปรับปรุงแก้ไขกฎหมายให้มีความทันสมัย สอดคล้องกับบริบทที่เปลี่ยนแปลง และมีประสิทธิภาพยิ่งขึ้น ตลอดจนแนวทางการผลักดันให้เกิดหน่วยบริหารและจัดการทุนด้านกระบวนการยุติธรรมทุนวิจัย (Program Management Unit : PMU) เพื่อยกระดับการวิจัยในกระบวนการยุติธรรมต่อไป
รัฐบาลไทย-ข่าวทำเนียบรัฐบาล-ครม. รับทราบคำสั่งแต่งตั้งคณะกรรมการอำนวยการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 และคณะกรรมการฝ่ายต่าง ๆ
วันอังคารที่ 3 ตุลาคม 2566
03/10/2566
ครม. รับทราบคําสั่งแต่งตั้งคณะกรรมการอํานวยการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 และคณะกรรมการฝ่ายต่าง ๆ
ครม. รับทราบคําสั่งแต่งตั้งคณะกรรมการอํานวยการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 และคณะกรรมการฝ่ายต่าง ๆ
วันนี้ (3 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) รับทราบคําสั่งแต่งตั้งคณะกรรมการอํานวยการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 และคณะกรรมการฝ่ายต่าง ๆ ด้วย พระบาทสมเด็จพระเจ้าอยู่หัวทรงเจริญพระชนมพรรษา 6 รอบ หรือ 72 พรรษา ในวันที่ 28 กรกฎาคม 2567 รัฐบาลจึงเห็นสมควรดําเนินการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 (การจัดงานเฉลิมพระเกียรติฯ) นายกรัฐมนตรีได้มีคําสั่งแต่งตั้งคณะกรรมการอํานวยการฯ โดยมีหน้าที่และอํานาจในการพิจารณากําหนดนโยบายแนวทางการดําเนินงานการจัดงานเฉลิมพระเกียรติฯ
โฆษกประจําสํานักนายกรัฐมนตรี กล่าวว่า คณะกรรมการอํานวยการฯ ยังได้แต่งตั้งคณะกรรมการฝ่ายต่างๆ จํานวน 7 คณะดังนี้
1. คณะกรรมการฝ่ายจัดพิธีการ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีรองนายกรัฐมนตรี (นายสมศักดิ์ เทพสุทิน) เป็นประธานกรรมการ
2. คณะกรรมการฝ่ายโครงการและกิจกรรม งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีรองนายกรัฐมนตรี (นายสมศักดิ์ เทพสุทิน) เป็นประธานกรรมการ
3. คณะกรรมการฝ่ายประชาสัมพันธ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีรัฐมนตรีประจําสํานักนายกรัฐมนตรี เป็นประธานกรรมการ
4. คณะกรรมการฝ่ายรักษาความปลอดภัยและการจราจร งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีรองนายกรัฐมนตรี (พลตํารวจเอก พัชรวาท วงษ์สุวรรณ) เป็นประธานกรรมการ
5. คณะกรรมการฝ่ายจัดทําหนังสือจดหมายเหตุและหนังสือที่ระลึก งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีรัฐมนตรีว่าการกระทรวงวัฒนธรรม เป็นประธานกรรมการ
6. คณะกรรมการฝ่ายกลั่นกรองการขอใช้งบประมาณ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีรองปลัดสํานักนายกรัฐมนตรีหรือผู้ตรวจราชการสํานักนายกรัฐมนตรีที่ได้รับมอบหมาย เป็นประธานกรรมการ และ
7. คณะกรรมการฝ่ายกลั่นกรองการขอใช้ตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีผู้ทรงคุณวุฒิพิเศษประจําสํานักนายกรัฐมนตรี (นายภูมินทร ปลั่งสมบัติ) เป็นประธานกรรมการ
รัฐบาลไทย-ข่าวทำเนียบรัฐบาล-SME D Bank ประกาศตรึงอัตราดอกเบี้ยเงินกู้ทุกประเภท ช่วยลดภาระ บรรเทาความเดือดร้อน หนุนเอสเอ็มอีไทย เดินหน้าธุรกิจอย่างยั่งยืน
วันอังคารที่ 3 ตุลาคม 2566
03/10/2566
SME D Bank ประกาศตรึงอัตราดอกเบี้ยเงินกู้ทุกประเภท ช่วยลดภาระ บรรเทาความเดือดร้อน หนุนเอสเอ็มอีไทย เดินหน้าธุรกิจอย่างยั่งยืน
SME D Bank ตรึงอัตราดอกเบี้ยเดิมของเงินกู้ทุกประเภทไว้ให้นานที่สุด เพื่อบรรเทาความเดือดร้อนและช่วยให้ผู้ประกอบการเอสเอ็มอีมีเวลาที่เหมาะสมในการวางแผนบริหารจัดธุรกิจได้อย่างมีประสิทธิภาพ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวถึงกรณีที่ประชุมคณะกรรมการนโยบายการเงิน (กนง.) มีมติเป็นเอกฉันท์ให้ขึ้นอัตราดอกเบี้ยนโยบาย 0.25% ต่อปี จาก 2.25% เป็น 2.50% ต่อปี เมื่อวันที่ 27 กันยายน 2566 ที่ผ่านมา เพื่อช่วยลดภาระต้นทุนทางการเงินและคลายความกังวลใจให้กับผู้ประกอบการเอสเอ็มอี ดังนั้น SME D Bank ในฐานะสถาบันการเงินของรัฐที่มีภารกิจสําคัญในการช่วยเหลือและสนับสนุนธุรกิจเอสเอ็มอี จึงตรึงอัตราดอกเบี้ยเดิมของเงินกู้ทุกประเภทไว้ให้นานที่สุด เพื่อบรรเทาความเดือดร้อนและช่วยให้ผู้ประกอบการเอสเอ็มอีมีเวลาที่เหมาะสมในการวางแผนบริหารจัดธุรกิจได้อย่างมีประสิทธิภาพ
สําหรับอัตราดอกเบี้ยของ SME D Bank ณ ปัจจุบัน ประเภทเงินกู้ขั้นต่ํา (MINIMUM LOAN RATE : MLR) อยู่ที่ 7.50% ต่อปี และประเภทเงินกู้ลูกค้ารายย่อยชั้นดี (Minimum Retail Rate : MRR) อยู่ที่ 8.05% ต่อปี
SME D Bank ธนาคารเพื่อเอสเอ็มอีไทย เข้าใจถึงสถานการณ์ของผู้ประกอบการเอสเอ็มอีเป็นอย่างดี การคงอัตราดอกเบี้ยครั้งนี้ ช่วยบรรเทาความเดือดร้อน ลดภาระให้ผู้ประกอบการ สามารถเดินหน้าธุรกิจได้ต่อเนื่อง และก้าวต่อไปอย่างยั่งยืน อีกทั้ง ธนาคารจัดเตรียมผลิตภัณฑ์สินเชื่อ เพื่อช่วยเติมทุนเสริมสภาพคล่อง วงเงินกู้สูงสุด 50 ล้านบาท อัตราดอกเบี้ยต่ําและคงที่ ระยะเวลาผ่อนนานถึง 15 ปี และปลอดชําระเงินต้นนานสูงสุด 24 เดือน ควบคู่ “การพัฒนา” ผ่านโครงการ “SME D Coach” ให้คําปรึกษาธุรกิจครบวงจร ช่วยเพิ่มศักยภาพธุรกิจ สามารถปรับตัว และก้าวผ่านสถานการณ์ต่าง ๆ ไปได้ด้วยดี